GENESIS 



Genesis sail munejja **Kalltawi". Ucajj Biblianacasanjja nayiri librowa. Ucanwa 
unjtan cunjamsa Diosajj kalltanjja jakeru, uqhamaraqui take cunatejj utjqui ucanacsa 
lurcana take ucanacata. Genesis libronwa unjtan Israel marcan kalltawipa, uqhamara- 
qui cuntejj Diosajj ma arust'awi lurcansa take ucanaca. Uca pachpa libronwa unjarac- 
tan juchajj acapachar mantanitapa. 

Genesis librojj payaruwa jaljasi. Nayrakatajj capitulo 1 uqhat capitulo 11 ucqhaca- 
majj Diosajj alajjpacha, acapacha uqhamaraqui jake lurcan ucwa unjtan, uqhamara- 
qui uma juicion utjatapsa. Capitulo 12 ucqhat capitulo 5 ucansti uiijaractanwa Israelan 
kalltawipa, Josean sarnakawipa uqhamaraqui Jacobompi familiapampejj Egipto mar- 
car sarjjapjjatapsa. 



Diosan take cuna luratanacapa 

11 Take cunan kalltawipansti Diosajj alajj- 
pacha, uqhamarac acapacha lurana. 

2 Aca orakesti jan cunani ch'usaquinwa, take 
cunas ma ch*amacan phokhantata umacama- 
quiraquinwa, Diosan ajayupasti uma pat- 
jjanwa onjjtana. 

3 Diosasti sanwa: — Khanajj utjpan — sasa. 
Ucatsti khanajj ucspachaw utj-jjaraquina. 

4 Diosasti khanan sumatap unjasinjja, khan- 
jja ch'amacat jaljtayanwa. 

5 Diosasti khanarojj sutichanwa uru sasina, 
ch'amacarusti aruma sasaraqui. Uqhamaw 
kallta urojj phokhasi'na. 

6 Ucatsti Diosajj saraquinwa: — Utjpan 
umar jaljtayirejja, uqhamat umajj payar jalj- 
tanapataqui — sasina. 

7 Ucatsti uqhampuninwa. Diosasti ma uma 
jaljtayirwa lurana, ma chicat umasti ayna- 
charu uchatanwa, ma chicat umasti jaljtaya- 
tata alayaru uchataraquinwa. 

8 Diosasti uca jaljtayatarojj alajjpacha sasaw 
sutichana. Uqhamaw payiri urojj phokhasina. 

9 Ucatsti Diosajj sanwa: — Alajjpachat 
aynachancqui uca umanacajj, mayawjar tan- 
tacht'aspan, uqhamat wanajj ufistanapataqui 
—sasina. Ucatsti uqhampuniw lurasma. 
10 Diosasti wanarojj orake sasaw sutichana, 
tantachat umanacarusti kota sasaraquiw suti- 
chana. Diosasti take cunan sumatap unjasin- 
jja, 



11 sanwa: — Orakejj take casta achunac 
achpan, jathanac churir koranacasa, uqhama- 
rac achu churiri kokanacasa; jathanacapasti 
uca pachpancaracpan — sasina. Ucatsti 
uqhampuniw lurasi'na. 

12 Ucatsti orakenjja cunayman casta alinacaw 
achiina. Jathanac churir ch'ojjnanaca, uqha- 
marac frutanac achuri kokanaca. Diosasti 
ucjja wali sumatap wa unjana. 

13 Uqhamaw quimsiri urojj phokhasina. 

14-15 Diosasti saraquinwa: — Alajjpachan- 
jja khananacajj utjpan, urumpi arumampi 
yakhachanataqui, uca khanasti tiemponaca, 
urunaca, maranaca sefialanataquiraquipan. 
Uqhamaraqui alajjpachat aca oraker khanani- 
napataquiraqui — sasina. Ucatsti uqhampuniw 
lurasina. 

16 Diosasti paya khanirinacwa lurana, maya 
jach'aqui ucasti uru khananapataqui; jisc'aqui 
ucasti aruma khananapataquiraqui. Uqhama- 
raqui w warawaranacsa lurana. 

17 Diosasti uca khananacjja alajjpacharaw 
usciina, oraker khant'aninapataqui, 

18 urusa, arumasa, uqhamaraqui khanaru 
ch'amacat yakhachanapataqui. Uqham lura- 
sinsti Diosajj sumatap wa unjana. 

19 Uqhamaw pusiri urojj phokhasina. 

20 Ucatsti Diosajj saraquinwa: — Umanjja 
take casta animalanac utjpan, uqhamarac ora- 
kenjja altokata thokhonakeri jamach'inacas 
utjaracpan — sasina. 

21 Ucatsti uqhampuninwa. Diosasti kotan ja- 
quir jach'a animalanacwa uscuraquina, take 
casta kotan utjir animalanaca, uqhamaraqui 
take casta jamach'inaca. Diosasti ucjja wali 
sumatapwa unjana. 

22 Ucatsti take uca animalanac usccatayna 
ucanacarusti aca arunacampiw bendicira- 
quina: — Mirantapjjam Votanacar phokhan- 
tancama, uqhamarac jamach'inacas miran- 
tapjjpan take aca mundpachar phokhantafi- 
cama — sasina. 

23 Uqhamaw pheskeri urojj phokhasina. 

24 Diosasti saraquinwa: — Aca orakenjja 
take casta animalanac utjpan: uywan animala- 
naca, uqhamaraqui pampanquir animalana- 
casa, uqhamaraqui orakenjam katatnaktir ani- 
malanacasa. Ucatsti uqhampuniw lurasina. 
25 Diosasti take aca animalanacwa usciina, 
ucatsti take cunansa sumatapwa uiijana. 

26 Ucatsti saraquinwa: — Jichhajj jake 
luraraquiiiani. Uca jakesti jiwasar uiitasita- 
niwa, ucatsti kotan utjir chawUanacarusa, jam- 
ach'inacarusa, uywan animalanacarusa, pam- 
panquir animalanacarusa, orakenjam katat- 
naktir animalanacarusa apnakaraquiniwa 
— sasina. 

27 Cunapachatejj Diosajj jake usccana 

ucapachajj jupar ufitasitwa usciina; 
chacha, warmi usciina, 

28 ucatsti bendiciraquinwa: 
—Jichhajj wali mirantapjjam, 

aca orakerusti phokhantapjjaraquim, 

apnakapj j araquim ; 
take chawUanacarusa, 

jamach'inacarusa apnakapjjam, 
uqhamaraqui orakenjam katatnaktir 

animalanacarusa — sasa. 

29 Ucatsti saraquinwa: —Jichhajj jumana- 
caruw churapjjsma take casta jathachiri ali- 
naca, uqhamaraqui take casta frutanac achuri 
kokanaca. Take ucanacasti mank'aiiataqui- 
niwa. 

30 Ucampisa pampanquir animalanacaru, ora- 
kenjam katatnaktir animalanacaru, jamach'i- 
nacarusa koranacwa churaracta mank'apjja- 
napataquejja — sasina. Ucatsti uqhampu- 
ninwa. 

31 Diosasti take cuntejj lurcan ucanacan suma- 
tapwa unjana. Uqhamatwa sojjtiri urojj pho- 
khasina. 



21 Uqhamaw alajjpachasa, acapachasa 
uqhamaraqui ucanacan take cunanacatejj 
utjqui ucanacasa tucuyatajjana. 

2 Pakallkor urusti Diosajj take lurawinacapwa 
tucuyana, ucatsti samaranwa. 

3 Ucatsti uca pakallkori urjja bendicinwa, 
kollana uru sasaw saraquina, uca urun take 
lurawinacapat samaratap laycu. 

4 Uqhamawa alajjpachana, acapachana lura- 
siwipajja. 

Jakejj Eden huertoncatapa 



Cunapachatejj Diosajj alajjpacha, acapa- 
cha lurcatayna ucapachajj, 

5 janiraw alinacajj utjcanti, koranacasa janira- 
quiw oraketjja alircataynati. Dios Tatitusti 
janiraraquiwa jalljja orakeru puriyancatay- 
nati, uqhamarus janiraquiw qhiti trabajerisa 
utjcanti. 

6 Ucampisa, oraketjja umaw mistiina, ucatsti 
orakerojj karpantaraquinwa. 

7 Ucatsti Diosajj jakerojj lak'atwa lurana, 
nasapat phust'asinwa jacana churaraquina. 
Uqhamatwa jakejj jacjjana. 

8 Ucatsti Tatitu Diosajj Edenat inti jalsu toke- 
rojj ma huerto waquichana. Ucaruraquiw 
uchana cawquiri jaktejj jupajj lurcatayna 
ucjja. 

9 Uqhamaraqui Diosajj take casta suma fruta- 
nac achuri kokanac jilayaraquina, ucanacasti 
mank'anataquinwa. Uca huerto taypirusti 
jacafi koka uscuraquina, uqhamaraqui 
asquimpi fiankhampi yatiii churir koka uscura- 
quina. 

10 Edenatsti ma jawiraw mistiina, ucasti 
huerto karparaquina, uca chekatsti pusiruw 
jaljtaraquina. 

11 Nayriri jawirajj Pison satanwa, uca jawirasti 
Havila sat tokwa muytaraqui cawqhantejj 
korejj utjqui uca cheka. 

12 Uca chekan utjir korejj sinti sumawa, uqha- 
maraqui w suma resinas utjaraqui, uqhamara- 
qui onice sat kalasa. 

13 Payiri jawirasti Gihon satanwa, uca jawira- 
sti Cus sat tokwa muytaraquina. 

14 Quimsiri jawirasti Tigris sataraquinwa, uca 
jawirasti Asiria toket inti jalsu tokeruw muyta- 
raquina, pusiri jawirasti Eufrates satara- 
quinwa. 

15 Cunapachatejj Tatitu Diosajj jakerojj 
Eden huertoru usccatayna yapuchailapataqui, 
uqhamaraqui unjaiiapataqui. 

16 ucapachasti aqham sanwa: — Aca huerton 
take kokanacat mank'asita, 

17 ucampisa asqui uqhamarac nankha yatin 
churir kokatjja janiw mank'atati. Uca kokan 
achunacapjja jan mank'amti, mank'ata uca- 
pachasti chekpachan jiwata — sasina. 

18 Ucatsti Tatitu Diosajj saraquinwa: —Janiw 
waliquiti jaken sapaquinapajja. Nayajj jupata- 
quejj mayni jupampi chica jaquiri, uqhamara- 
qui yanapt'iri lurarapi — sasina. 

19-20 Tatitu Diosasti lak'atwa take pampan- 
quir animalanac lurana, uqhamarac jamach'i- 
nacsa; ucatsti jaken ucaruw apana sutichafia- 
pataqui. Jakesti sutinac usciina take uywan 
animalanacarojja, take jamach'inacaru, uqha- 
maraqui pampan utjir animalanacarusa, ucat- 
sti uca sutimpipuniw kheparjjapjjana. Ucam- 
pisa uca animalanacatjja janiraquiw cawqui- 
risa jakeru companerjamajja, uqhamarac 
yanapt'irjamas utjacanti. 

21 Ucatsti Tatitu Diosajj jakerojj ma jach'a 
iqui puriyana, iquiiicamasti ma jaraphi apsiina 
ucatsti wasitatwa janchipjja jist'thapjjara- 
quina. 

22 Uca jaraphitwa Tatitu Diosajj ma warmi 
lurana, ucatsti chacharuw unstayaraquina, 

23 chachasti unjasinjja saraquinwa: — j Acapi 
chekpachansa janchejjat janchinejja, uqhama- 
rac ch'aqhajjat ch'aqhanejja! Jupasti Warmi 
sataniwa, Diosajj chachat apsutatap laycu 
—sasina. 

24 Ucatpi chachajj awquipsa, taycapsa jaytjja- 
nejja, warmipampi mayachasjjafiataqui, pan- 
pachanisti ma sapa jakequipcaspasa uqhamap- 
jjaniwa. 

25 Chachasa, warmisa k'alalaquisipcanwa, 
ucampisa janiraquiw cawquirisa jupanacatjja 
uqhamatapatjja p'enkasipcanti. 

Jakejj Diosan arupa p'aquinti 

3 1 Diosasti take animalanac lurcatayna uca- 
nac taypinjja catarejj wali astutonwa take 
animalanacat sipansa, ucatsti warmiruw jisc- 
t'ana aqham sasa: — ^Uqhamajj Diosajj sapjj- 
tamti: "Janiw cawquiri kokan achunacapsa 
mank'apjjatati" sasa? 

2 Warmisti ucjjarojj saraquinwa: —Cawquiri 
kokan achupatsa mank'asipcaquiristwa, 

3 chica taypincqui uca kokan achunacapacwa 
janejj mank'apquiristtejja. Diosasti sapjjara- 
quituwa: "Janiw uca kokan achupjja man- 
k'apjjatati ni llamct'apjjatasa. Mank'apjjata 
uqhasti jiwapjjataw" sasina. 



4 Cataristi warmirojj sanwa: —Janiw ucajj 
chekaquiti, c'ariwa. Janiw jiwapcatati. 

5 Diosajj yatiwa, cunapachatejj jumanacajj 
uca kokan achunacapata mank'apjjasma 
ucqhajj yatipjjasmawa cunatejj asquiqui, 
uqhamarac fiankhaqui ucanacjja, ucatsti Dios- 
jamapjjasmawa — sasina. 

6 Warmisti uca kokan achupajj mankt'a- 
iiataquisa uqhamaraqui yatinaninataquisa 
sumatapwa uncatana. Uqhamasti ma achu 
apakasinjja mank'antanwa. Ucatsti chachapa- 
ruraquiw churana, jupasti mank'antara- 
quinwa. 

7 Ucspachaw nayranacapajj jist'artana, ucat- 
sti panpachaniw k'alalasipcatap amuyasip- 
jjana. Uqhamasti higos kokan laphinacapwa 
ch'ucthapipjjana, ucampiraquiw imjjatasip- 
jjana. 

8 Diosan huerto taypin tarde thayan sarnaka- 
squiri ist'asinjja, chachampi warmimpejj huer- 
ton kokanac taypiru imantasiriw jaltjjapjjana, 
jan ufijayasinataqui. 

9 Ucampisa Tatitu Diosajj jakerojj jawsanwa, 
ucatsti jist'araquinwa: — ^Cawquinctas juma- 
jja? —sasa. 

10 Jakesti saraquinwa: —Huerton sarnakatam 
istt'ta, ucatsti ajjsarayatwa, k'alala unjastitajj 
laycuw imantasjjaracta — sasa. 

11 Ucatsti Diosajj jisct'anwa: — ^.Qhitirac 
"K'alalataw" sistamsti? "^Janiw mank'atati" 
siscsmas uca kokan achupatcha mank'ta? 
— sasina. 

12 Jakesti saraquinwa: — Nayar compaiierita- 
qui churquista uca warmiwa uca kokan achup 
churitu, ucatwa nayajj mank'anta — sasina. 

13 Ucatsti Tatitu Diosajj warmirojj jisct'ara- 
quTnwa: — i,Cunatsa uc lurta? —sasina. War- 
misti saraquinwa: — Catariw nayarojj enga- 
nitu, ucatwa nayajj mank'anta — sasina. 

14 Ucatsti Tatitu Diosajj catarirojj sara- 
quinwa: — Aca luratamatjja, take animalanac 
taypinjja maldicitayatawa. Jichhat ucsarojj 
orakenjam katatnaktata, lak'a mank'araquita. 

15 Warmimpi jumampsti enemigo tucuyap- 
jjama, uqhamaraqui uca warmin wawanaca- 
pampi, wawanacamampisa enemigonipjjara- 
quiniwa. Warmin wawapasti p'eket tacjjata- 
tam, jumasti cayut achjaraquita —sasina. 

16 Warmirusti saraquinwa: — Wawachasifiam 
horasasti doloranacamjja yapt'amawa, wali 
dolorampiw wawachasiraquita. Ucampisa 

munanamajja chachamataquiniwa, jupara- 
quiw jumarojj apnakatam — sasina. 

17 Chacharusti saraquinwa: — Warmimar 
ist'atam laycu, uqhamaraqui *Maniw mank'a- 
tati" siscsma uca kokan achupat mank'ata- 
matjja, jichhajj orakejj jucham laycuw maldi- 
citani; wali ch'ama tucusaraquiw mank'afiam- 
jja achuyasita, take jacanamanjja. 

18 Orakesti ch'aphinaca, uqhamarac jan wali- 
nacwa achurapitam, ucatsti pampanquir koka- 
nacan achunacapwa mank'apjjata. 

19 Sapiiru mank'anamsti jump'imampiraquiw 
jicjjatata, cuna lak'ata luratactatejj ucar cutta- 
namcama, lak'atawa, lak'aruraquiw cuttata, 
"sasa". 

20 Chachasti warmiparojj Eva sasaw suti- 
chana, jupajj take jaquirinacan taycapatap 
laycu. 

21 Tatitu Diosasti animalanacan lip'ichipatwa 
isi luraraquina chachampina, warmipampina 
ist'asinanacapataqui . 

22 Saraquinwa: —Jichhajj jakejj jiwasat may- 
nicaspas uqhamaw tucjje, cunatejj asquiqui, 
uqhamarac cunatejj nankhaqui ucsa yatjjara- 
quiwa. Jichhasti capasaquiw jacan kokan 
achupatsa mank'antaspa, uqhamat winay 
jacanataqui — sasina. 

23 Ucatwa Dios Tatitojj jakerojj Eden huertot- 
jja apsiina, ucatsti cuna lak'at luratacantejj 
uca orake trabajanapataquiw usciina. 

24 Eden huertot jakeru apsjjasinsti, uca huer- 
tot inti jalsu tokerojj querubines sat angela- 
nacwa Diosajj usciina, ucanacasti ma akquir 
espada ayt'asitapjjanwa, take toket muyuntap- 
jjaraquina, jan qhitis jacan kokar purinapata- 
qui. 

